### OBRAZLOŽENJE UZ NACRT ODLUKE OKOMUNALNOMDOPRINOSU

uz javni poziv za savjetovanje sa zainteresiranom javnošću

- 4. kolovoza 2018. godine stupio je na snagu novi Zakon o komunalnom gospodarstvu (Narodne novine br. 68/18.) - u daljnjem tekstu ZKG.

Temeljem ZKG-a Općina Krapinske Toplice ima obvezu donijeti novu odluku o komunalnom doprinosu u roku od 6 mjeseci od dana stupanja na snagu ZKG- a odnosno do 4. veljače 2018. godine.

Temeljem članka 78. Zakona izrađen je nacrt nove Odluke o komunalnom doprinosu Općine koja po ZKG mora propisivati: zone na području Općine za plaćanje komunalnog doprinosa, jediničnu vrijednost komunalnog doprinosa po pojedinim zonama, način i rokove plaćanja komunalnog doprinosa, opće uvjete i razloge za djelomično ili potpuno oslobađanje od plaćanja komunalnog doprinosa. Komunalni doprinos plaća vlasnik zemljišta na kojem se gradi građevina ili se nalazi ozakonjena građevina odnosno investitor ako je na njega pisanim ugovorom prenesena obveza plaćanja komunalnog doprinosa. Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m³) s jediničnom vrijednošću komunalnog doprinosa u zoni u kojoj se zgrada radi ili je izgrađena. Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u četvornim metrima (m²) s jediničnom vrijednošću komunalnog doprinosa u zoni u kojoj se građevina gradi ili je izgrađena. Ministar u čijem je djelokrugu komunalno gospodarstvo pravilnikom pobliže propisuje način utvrđivanja obujma i površine građevina u svrhu obračuna komunalnog doprinosa.

U nacrt Odluke uglavnom se prenosi tekst postojeće Odluke o komunalnom doprinosu (Službeni glasnik KZŽ broj: 15/04., 26/09., 4/13.i 2/16) koja prestaje važiti , uz određene izmjene te usklađenja s novim Zakonom.

U nacrtu Odluke i dalje se predlažu tri zone za plaćanje komunalnog doprinosa, a granice zona nisu promijenjene u odnosu na postojeću odluku.

U I. zoni jedinična vrijednost komunalnog doprinosa iznosit će 15,00 kuna, u II. zoni 12,00 kuna, a u trećoj zoni 10,00 kuna po metru kubnom.

Komunalni doprinos obveznik i dalje može plaćati jednokratno (u z umanjenje od 10% na iznose jednake ili veće od 3.000,00 kuna) ili obročno u 12 obroka uz uvjet da obrok ne može biti manji od 500,00 kuna.

Nacrtom odluke propisane su i mogućnosti oslobađanja od plaćanja komunalnog doprinosa i to : 1. u visini od 50% obračunatog komunalnog doprinosa (djelomično oslobađanje) kad obveznik komunalnog doprinosa kad:

- 1. gradi ili ozakonjuje građevine namijenjene seoskom turizmu ( građevine za smještaj i ugostiteljstvo) i hotele
- 2. gradi ili ozakonjuje građevine namijenjene proizvodnji
- 3. gradi ili ozakonjuje građevine namijenjene zdravstvenoj djelatnosti i socijalnoj skrbi
- 4. gradi ili ozakonjuje građevine namijenjene predškolskom, srednjoškolskom ili visokom obrazovanju
- 5. gradi ili ozakonjuje građevine namijenjene kulturi, tehničkoj kulturi ili sportu
- 6. adaptira ili sanira registrirane spomenike kulture i slične objekte pod zaštitom
- 7. gradi ili ozakonjuje građevine namijenjene obavljanju poljoprivredne djelatnosti.

## 2. u visini od 50% od obračunatog komunalnog doprinosa za gradnju kuću za stanovanje e nergetskog razreda A+ ili više